പെഗാസസില് കേന്ദ്രസര്ക്കാരും പ്രതിപക്ഷവും നേര്ക്കുനേര്: പ്രകോപനത്തില് വീഴരുതെന്ന് ബിജെപി എംപിമാരോട് മോദി ദില്ലി: പെഗാസസ് ഫോണ്ചോര്ത്തല് വിഷയത്തില് പ്രതിപക്ഷത്തിനും സര്ക്കാരിനുമിടയിലെ ഭിന്നത രൂക്ഷം. രാജ്യസഭയില് ബഹളം വച്ച ആറ് തൃണമൂല് കോണ്ഗ്രസ് എംപിമാരെ ഒരു ദിവസം മാറ്റി നിറുത്തി നടപടിയെടുത്തു. പ്രകോപനത്തില് വീഴരുതെന്ന് പ്രധാനമന്ത്രി നരേന്ദ്ര മോദി ബിജെപി എംപിമാരോട് ആവശ്യപ്പെട്ടു. ഫോണ്ചോര്ത്തലില് അന്വേഷണം ആവശ്യപ്പെട്ടുള്ള ഹര്ജികള് നാളെ സുപ്രീംകോടതി പരിഗണിക്കും. ദിവസങ്ങള് നീണ്ട പ്രതിഷേധത്തിനും പോര്വിളികള്ക്കും ഒടുവില് പാര്ലമെന്റില് പെഗാസസ് ഫോണ് ചോര്ത്തലില് ചര്ച്ചയുണ്ടാവില്ലെന്ന് ഉറപ്പായി. വലിയ തര്ക്കത്തിനാണ് ഈ ദിവസങ്ങളില് രണ്ടു സഭകളും സാക്ഷ്യം വഹിക്കുന്നത്. രാജ്യസഭയില് രാവിലെ പ്ലക്കാര്ഡുകളുമായി നടുത്തളത്തിലിറങ്ങിയ ആറ് എംപിമാരെയാണ് ഒരു ദിവസത്തേക്ക് മാറ്റി നിര്ത്തിയത്. തൃണമൂല് കോണ്ഗ്രസിന്്റെ ഡോള സെന്, നദിമുള് ഹഖ്, അബിര് രഞ്ജന് ബിശ്വാസ്, ശാന്ത ഛേത്രി, അര്പ്പിത ഘോഷ്, മൗസം നൂര് എന്നിവര്ക്കെതിരെയാണ് നടപടി എടുത്തത്. ഉച്ചയ്ക്ക് ശേഷം രാജ്യസഭ ചേര്ന്നപ്പോള് കൂടുതല് പേര് പ്ളക്കാര്ഡുകളുമായി ഇറങ്ങി. ഇടതുപക്ഷ എംപിമാര് പെഗാഗസസ് അന്വേഷണം ആവശ്യപ്പെട്ട് മലയാളത്തിലുള്ള പ്ളക്കാര്ഡുകളുമായാണ് എത്തിയത്. പ്രതിപക്ഷത്തിന്്റെ പ്രകോപനത്തില് വീഴരുത് എന്ന് പ്രധാനമന്ത്രി ബിജെപി എംപിമാരോട് ആവശ്യപ്പെട്ടു. പ്രതിപക്ഷം നടുത്തളത്തില് വന്ന് കാട്ടുന്ന ബഹളം അംഗീകരിക്കാനാവില്ല. എന്നാല് സംയമനത്തോടെ ഇത് നേരിടണം എന്ന നിര്ദ്ദേശമാണ് നരേന്ദ്ര മോദി പാര്ട്ടി എംപിമാര്ക്ക് നല്കിയത്. ലോക്സഭയില് ബഹളത്തിനിടെ നാളികേര വികസനബോര്ഡില് സിഇഒയെ നിയമിക്കാനും അംഗങ്ങളുടെ എണ്ണം കൂട്ടാനുമുള്ള ബില് ചര്ച്ചയില്ലാതെ പാസാക്കി. ഇതിനിടെ കാര്ഷിക ബില്ലുകള്ക്കെതിരെ അകാലിദള് എംപിമാര് പാര്ലമെന്റ് കവാടത്തില് പ്രതിഷേധിക്കുമ്ബോള് കോണ്ഗ്രസ് എംപി റവനീത് സിംഗ് ബിട്ടു ചോദ്യം ചെയ്തത് വാഗ്വാദത്തിന് ഇടയാക്കി. ബഹളത്തിനിടെ ബില്ലുകള് പാസാക്കുന്നതിനെതിരെ എന്കെ പ്രേമചന്ദ്രന് സ്പീക്കര്ക്ക് കത്തുനല്കി. നാളെ സുപ്രീംകോടതി പെഗാസസ് ഫോണ് ചോര്ത്തലിലെ ഹര്ജികള് പരിഗണിക്കുന്ന പശ്ചാത്തലത്തില് ഈ വിവാദം എങ്ങനെ മുന്നോട്ടു പോകും എന്നത് ഇനി കോടതി ഇടപെടല് നിര്ണ്ണയിക്കും. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്ക് ഈ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Aug 4, 2021, 7:26 PM IST pegasus modi narendra modi amit sha bjp congress rahul gandhi tmc പെഗാസസ് മോദി അമിത് ലോക്സഭാ രാജ്യസഭാ ബിജെപി